Lav et referat af nedenstående tekst:

Tekst:
De to stærekasser på Aalborgvej ved Aabybro er ikke blevet taget særlig pænt imod, og hele to gange har personer forsøgt at skille sig af med stærekasserne ved at smadre dem. Så let slipper bilisterne dog ikke. Nu er stærekasserne nemlig blevet repareret og tændt for første gang. - Vi tændte dem i går aftes, og nu håber vi, at de kan få lov til at stå i fred. De står jo på strækninger, hvor der normalt sker mange uheld, så de bliver ikke fjernet, siger afdelingsleder ved Vejdirektoratet, Marianne Foldberg Steffensen. Stærekasserne tager et billede, så snart en bilist kører for stærkt. Det betyder, at man ikke nødvendigvis får en bøde, selvom man bliver blitzet. Vejdirektoratet og Nordjyllands Politi ved endnu ikke om stærekassernes første nat har været indbringende. - Vi gør det først op i starten af januar, og her er målet, at vi kan se, hvor mange der har kørt for stærkt og dermed er blevet blitzet, siger Marianne Foldberg Steffensen. Stærekasserne bliver sat op på 11 lokationer rundt i landet. Stærekasserne ved Aabybro er de første til at blive sat i drift i Nordjylland - snart kommer der også to stærekasser ved Hjørring og senere to på Mors.

Referat:
Stærekasserne i Aabybro har haft en hård opstart. Nu er de blevet repareret og sat i gang.